[{"text_idx": "#000005", "text": "Mae hi\u2019n byw ar dyddyn yng ngorllewin Cymru lle mae\u2019n anelu at fyw\u2019n ysgafn ar y tir."}, {"text_idx": "#000006", "text": "Mae Sue Jones-Davies yn Gynghorydd Tref yn Aberystwyth ar ran Plaid Cymru. Hi oedd Maeres y dref yn 2009. Cafodd ei magu yn sir Benfro yng nghysgod y Preselau. Mae\u2019n cario\u2019r cariad yna at y gwylltni a\u2019r rhyddid a theimlasai yno, gyda hi hyd heddiw."}, {"text_idx": "#000008", "text": "Cred Sue fod y galw i hybu a chynnal cefn gwlad mor bwysig ac angenrheidiol ag erioed. Mae\u2019n falch iawn o fod yn rhan o\u2019r prosiect gweledigaethol hwn i adfer cynefinoedd ac ymgysylltu pobl a\u0302 byd natur yn y rhan brydferth hon o Gymru."}, {"text_idx": "#000009", "text": "Ffermwr a chadwraethwr yw Joe. Mae e\u2019n newydd iawn i ffermio gan mai cefndir proffesiynol mewn ecoleg sydd ganddo, yn benodol mewn dynameg coetiroedd, adfer cynefinoedd a chenneg. Bellach, mae Joe yn mwynhau brwdfrydedd rheini sydd wedi gweld y goleuni, trwy ailddarganfod diddordeb plentyndod a\u2019i gyfuno ag angerdd newydd dros archwilio sut y gall amaethyddiaeth adfywiol gydblethu a\u0302 chadwraeth bioamrywiaethol. Mae ganddo MSc o Fangor mewn Rheoli Adnoddau Gwledig a PhD o Stirling mewn dynameg tirwedd coedwigoedd. Yno, bu\u2019n ymgymryd a\u0302 gwaith maes helaeth yng Ngwarchodfa Coedwig Caledonian Glen Affric yn ucheldiroedd yr Alban \u2013 prosiect blaenllaw ar gyfer adfer cynefinoedd ar raddfa eang."}, {"text_idx": "#000010", "text": "Mae Joe yn byw ar Fferm Cefn Coch, ar drothwy safle Coetir Anian ym Mwlch Corog. Mae\u2019n gobeithio dod ag arbenigedd mewn ecoleg yr ucheldiroedd, profiad mewn rheoli tir a rhywfaint o gyd-destun lleol (iawn!) i\u2019r prosiect."}, {"text_idx": "#000012", "text": "Gan ei fod o gefndir amaethyddol mae Mat yn awyddus iawn i weld sut y gall ffermio traddodiadol a defnydd tir amgen weithio ochr yn ochr a\u0302\u2019i gilydd i wella cefn gwlad ar gyfer bywyd gwyllt a chynyddu mynediad iddo."}, {"text_idx": "#000015", "text": "Mae hi\u2019n arbennig o frwd dros greu cyfleuon i\u2019r rheiny sy\u2019n debygol o gwrdd a\u0302 rhwystrau tra\u2019n ceisio cysylltu a\u0302 byd natur ac a fyddai hefyd yn elwa fwyaf o\u2019r cysylltiad hynny. Ar hyn o bryd, mae\u2019n astudio ecoleg maes ym Mhrifysgol Aberystwyth ac mae\u2019n Aelod Cyswllt o Ganolfan y Celfyddydau Aberystwyth."}, {"text_idx": "#000017", "text": "Ar o\u0302l graddio amhosib oedd gadael Aberystwyth wedi darganfod ei chariad at yr amgylchedd a\u2019r diwylliant lleol ac ers hynny mae wedi gweithio i Lywodraeth Cymru fel gwa\u0302s sifil, mewn amryw o swyddogaethu, yn cynnwys: S.G.D., rheolaeth data, cyswllt T.G. ac fel swyddog priosect Tir Gofal."}, {"text_idx": "#000018", "text": "Mae Peter yn arwain yr ymgynghoriaeth ecolegol Ethos, sy\u2019n arloesi\u2019r gwaith o integreiddio strategathau egni adnewyddol o fewn amcanion tir gwyllt, biodifersiaeth a chymuned. Mae\u2019n aelod o gyngor y \u2018British Association of Nature Conservationists\u2019 ac ef yw awdur \u2018Beyond Conservation\u2019 (Earthscan, 2005), a golygydd: Rewilding (Ethos, 2011); mae hefyd yn aelod o\u2019r Royal Anthropological Institute a\u2019r Wildland Research Institute. Mae e\u2019n archwilio ei ddiddordeb yn amgyffred shamanaidd y bobloedd brodorol o fyd natur."}, {"text_idx": "#000019", "text": "Mae gan Peter amrywiaeth o ddiddordebau yn ymwneud a\u0302 pholisi cadwraethol, strategaethau amgylcheddol, newid hinsawdd ac anthropoleg adnabyddiaeth frodorol. Mae wrthi\u2019n sefydlu menter yn y Weriniaeth Czech er adfer yr adnabyddiaeth frodorol hyn. Mae\u2019r gwaith yn canolbwyntio ar fodd canfyddiad, achosiaeth, natur y cysegredig a thraddodiadau canfyddiad fewnol. Cred y gall y meddylfryd Orllewinol ddysgu cryn dipyn wrth y bobloedd brodorol a\u2019u adnabyddiaeth o natur ac mae\u2019n gweithio tuag at bontio rhwng gwyddor ecoleg a\u2019r canfydddiad shamanaidd o natur."}, {"text_idx": "#000020", "text": "Mae Sophie yn ymchwilydd, awdur ac addysgwr sy\u2019n gweithio ym meysydd ecoleg wleidyddol; bwyd ac amaethyddiaeth; llywodraethu ac astudiaethau polisi. Ar hyn o bryd, mae hi\u2019n ddarlithydd Daearyddiaeth Ddynol yn Ysgol y Gwyddorau Naturiol ym Mhrifysgol Bangor."}, {"text_idx": "#000021", "text": "Mae ganddi gefndir mewn addysg awyr agored ac amgylcheddol, ac mae wedi gweithio gydag Ymddiriedolaeth John Muir, \u2018Transition Towns Movement\u2019, Climate Camp Cymru a\u2019r \u2018Common Cause Network\u2019. Daw ei chysylltiad a\u0302 STGC o gariad dwfn at y mynyddoedd, ond mae hi\u2019r un mor hapus yn archwilio corneli gwyllt ei gardd gyda\u2019i bachgen bach."}, {"text_idx": "#000022", "text": "Mae Wendy wedi astudio, byw a gweithio yng Nghymru ers 30 mlynedd. Mae hi wedi profi llawer o dirweddau Cymru trwy ei chyflogaeth yn y sectorau treftadaeth, cadwraeth natur ac ynni adnewyddadwy. Mae Wendy\u2019n angerddol am hyrwyddo a chyflawni dyfodol ar gyfer ecoleg ac amgylchedd Cymru. Yn gymwys mewn ystod o bynciau treftadaeth, adnoddau gwledig, newid hinsawdd a chynaliadwyedd, sydd wedi darparu gwaelodlin i\u2019w phrofiad. Mae\u2019r profiad hwn yn amrywio o arolygon treftadaeth ac ecoleg ar raddfa enfawr yn UDA, cloddiadau archeolegol yn Ffrainc, yr Alban, Cymru a Lloegr, gan arwain ar brosiectau adfer rhywogaethau ac adfer cynefinoedd fel grugieir du, cors flanced a choetiroedd hynafol. Mae Wendy wedi arwain ar bolisi\u2019r llywodraeth ar gyfer coetiroedd a phriddoedd a dw\u0302r, a choetir a\u2019r amgylchedd hanesyddol. Ar hyn o bryd, mae Wendy yn gweithio i Gorff amgylchedd Cymreig fel cynghorydd arbenigol ar gyfer ti\u0302m y rhaglen creu coetir \u2013 gan weithio gyda Llywodraeth Cymru i gynyddu plannu coetiroedd a chynghori ar atebion technegol amgylcheddol ac amgylchedd hanesyddol. Mae hi wedi rheoli nifer o brosiectau adfer cynefinoedd a rhywogaethau gan ddefnyddio methodolegau Prince 2."}, {"text_idx": "#000023", "text": "Mae Wendy yn byw gyda\u2019i gw\u0302r, ei merch a\u2019i chi yng nghanolbarth Cymru. Maent wrth eu bodd yn yr awyr agored ac wedi ymgartrefu mewn ardal y maent yn teimlo sy\u2019n rhoi\u2019r gorau y gall Cymru ei gynnig \u2013 mynyddoedd, mo\u0302r, aberoedd, coetiroedd ac afonydd. Mae gan Wendy gymysgedd go iawn o ddiddordebau heblaw am yr amgylchedd naturiol sy\u2019n cynnwys gwylio ffilmiau, pe\u0302l-droed, syrffio, pysgota, gwersylla, coginio, teithio a darllen."}, {"text_idx": "#000024", "text": "Mae Jon yn arbenigwr ar gynefinoedd mawndir ac adfer gorgorsydd ac mae\u2019n gweithio fel ymchwilydd yn Adran y Biowyddorau ym Mhrifysgol Abertawe. Mae\u2019n byw yn lleol gyda\u2019i deulu ifanc ac yn berchen ar dyddyn y mae\u2019n gobeithio y bydd yn gartref i ferlod y Carneddau yn y dyfodol agos."}, {"text_idx": "#000025", "text": "Coedwigwr proffesiynol yw Simon, sy\u2019n arbenigo mewn creu ardaloedd o goetir newydd a rheoli coetiroedd brodorol, gan gynnwys adfer planhigfeydd ar safleoedd coetir hynafol. Mae e wedi cefnogi adfer ardaloedd mawr o goetir brodorol ym Mhrydain ers dros 30 mlynedd, ac wedi ymwneud a\u0302 hyrwyddo mwy o wylltineb yn y dirwedd ers bron i 20 mlynedd. Yn un o sylfaenwyr Coetir Anian, mae Simon yn parhau i ymwneud yn agos a\u0302 datblygiad y prosiect ers ei sefydlu. Fe\u2019i ysbrydolwyd i chwarae ei ran wrth atgyweirio\u2019r difrod i\u2019r byd naturiol, trwy adfer cynefinoedd a gwneud lle i fywyd gwyllt."}, {"text_idx": "#000026", "text": "Ymhlith ei ddiddordebau mae \u2018bushcraft\u2019 ac archwilio ardaloedd gwyllt ar droed ac mewn chanw\u0302."}, {"text_idx": "#000028", "text": "Mae Clarissa yn byw ar dyddyn ger Tregaron. Gyda\u2019i theulu mae hi wedi mwynhau annog bywyd newydd i\u2019r tir trwy blannu coed, adfer gwrychoedd, rheoli\u2019r dolydd blodau gwyllt a chreu pyllau ac ardaloedd gwlyb. Maent wedi cael eu gwobrwyo gyda llawer o blanhigion ac anifeiliaid newydd yn gwneud eu cartrefi ar y tir, yn fwyaf diweddar mwydod tywynnu! Bu\u2019n dysgu mewn ysgol leol am 13 mlynedd, ar ei hapusaf tu allan gyda\u2019r disgyblion, yn cymryd rhan mewn gweithgareddau natur."}, {"text_idx": "#000030", "text": "Dechreuodd Deb ei gyrfa fel nyrs a bydwraig, a bu\u2019n dysgu Iechyd a Gofal Cymdeithasol yn y sector Addysg Bellach. Symudodd wedyn i\u2019r sector elusennol lle bu\u2019n cyd-arwain elusen iechyd meddwl fach ym Mryste, bu\u2019n gweithio fel dyfarnwr grantiau i Sefydliad Cymunedol, ac roedd yn Godwr Arian ar gyfer elusen ffoaduriaid. Ar hyd y ffordd, mae hi wedi bod yn gwirfoddoli mewn llawer o rolau gwahanol, gan gynnwys cyfnod fel Cynghorydd Dinas ac fel Ymddiriedolwr i ymddiriedolaeth teulu bach. Mae ymgyrchu wedi bod yn rhan o\u2019i bywyd erioed, o redeg grw\u0302p gwrth-apartheid myfyrwyr i gyd-sefydlu Rhwydwaith Gweithredu Hinsawdd Swindon. Mae ganddi gymwysterau mewn Daearyddiaeth, Rheolaeth a Datblygiad Cynaliadwy. Y pethau agosaf at ei chalon yw ei merch, ei chyfeillion, natur, a syllu ar bethau bychain."}]